***« ΠΑΙΔΕΙΑ»***

***Ορισμός:*** *όχι απλή μετάδοση γνώσεων ή μία στείρα πολυμάθεια ή μία εκπαίδευση σε κάποιον ειδικό τομέα για επαγγελματικούς σκοπούς. Κατά τον Πλάτωνα είναι « η εξάσκηση που αρχίζει από τη μικρή ηλικία και αποβλέπει στην αρετή που θα κάνει τον άνθρωπο ικανό να κυβερνά και να κυβερνιέται με γνώμονα τη δικαιοσύνη».* ***ΠΑΙΔΕΙΑ****, λοιπόν είναι το σύνολο των ενεργειών, με τις οποίες ο άνθρωπος , ξεπερνώντας το στάδιο της απλής φυσικής και βιολογικής ύπαρξης, φτάνει στην ψυχοσωματική ωριμότητα και πνευματική τελείωση.*

 *Έχει διαφορετική σημασία από τη λέξη* ***«******εκπαίδευση»,*** *που δεν είναι παρά η θεσμοθετημένη μορφή παιδείας που διοχετεύει η πολιτεία στους πολίτες άμεσα ως κράτος και έμμεσα με τους ιδιωτικούς φορείς, που πολλές φορές όχι μόνο δεν εξασφαλίζουν την ολόπλευρη καλλιέργεια, αλλά καταλήγουν σε μία μηχανοποιημένη, πρώιμη & επικίνδυνη ειδίκευση.*

***Σόλων: « γηράσκω αεί******διδασκόμενος».*** *Οι παιδευτικές επιδράσεις ξεπερνούν τους τοίχους των σχολείων. Όχι μόνο από τους ενήλικες προς ανήλικους, αλλά και αντίστροφα.*

***Πλάτων: « η παιδεία είναι το ωραιότερο απόκτημα των θνητών».***

***ΠΡΟΣΦΟΡΑ***

* ***ανάπτυξη του σώματος.*** *Δίνει υγεία & ομορφιά με τη σωστή σωματική άθληση. « Νους υγιης εν σώματι υγιει». Η σωματική υγεία είναι απαραίτητη για την πνευματική ανάπτυξη και όχι μόνο για λόγους καλαισθησίας*
* ***καλλιέργεια πνευματικών δυνάμεων και διεύρυνση πνευματικών οριζόντων.*** *Δυναμώνει την κρίση και την αντίληψη και πολλαπλασιάζει τα ενδιαφέροντα του. Του προσφέρει την τάση να γίνει πνευματική προσωπικότητα και να αποκτήσει γνώσεις*
* ***σύμμαχος στην αντιμετώπιση των προκαταλήψεων, του φανατισμού, της μισαλλοδοξίας, του δογματισμού****. Επιτρέπει την αληθινή κατανόηση των θεμάτων με την ανάπτυξη της κριτικής ικανότητας και την έλλογη απόφαση. Αποτελεί προϋπόθεση της ελευθερίας , καθώς προφυλάσσει από τη δημαγωγία, προλήψεις, προπαγάνδα, τις μεθόδους που μας δίνουν την ψευδαίσθηση πως θέλουμε αυτό που μας επιβάλλει*
* ***η πνευματική καλλιέργεια κατοχυρώνει τη δημοκρατία****. Διαμορφώνονται έτσι ολοκληρωμένοι, υπεύθυνοι πολίτες που όχι μόνο δεν αδιαφορούν για τα κοινά, αλλά και συμμετέχουν, πειθαρχούν, σέβονται τη μειοψηφία, απεχθάνονται τη βία*
* ***μεταπλάθει τον άνθρωπο σε μία ηθική προσωπικότητα με ισχυρή θέληση, ευαισθησία, αυτογνωσία, αυτοσεβασμό, αλληλοσεβασμό, ιδανικά****. Προσφέρει συναισθηματική, ψυχολογική ωριμότητα και αισθητική καλλιέργεια*
* ***βοήθεια στο επάγγελμα που θα επιλέξουμε****. Το σχολείο διαπλάθει την προσωπικότητα μας. Μέσα σε αυτό καλλιεργούμε τις κλίσεις και τις ικανότητες μας, αλλά και μαθαίνουμε το σωστό και το δίκαιο, τις υποχρεώσεις και τις ευθύνες μας, ώστε να γίνουμε άνθρωποι υπεύθυνοι, συνετοί, με αρχές και αξίες. Καθιστά τον άνθρωπο υπεύθυνο και σωστό μέλος της κοινωνίας, μαθαίνοντας τους κανόνες κοινωνικής συμπεριφοράς, αφομοιώνοντας πολιτιστικές αξίες και πρότυπα, διαποτίζοντας τον με συναίσθηση των καθηκόντων και των υποχρεώσεων του, με συνείδηση της ευθύνης και με αισθήματα συναδελφικότητας και συνεργασίας*
* ***απόκτηση τρόπων & μεθόδων με τους οποίους θα παράγονται τα αναγκαία αγαθά για τη συντήρηση και την ανάπτυξη του κοινωνικού συνόλου****. Η πολιτεία λοιπόν υποχρεούται να παιδεύει τον πολίτη, ώστε να γίνει ικανός να εργαστεί. Πρέπει να συμβάλλει στην επαγγελματική του αποκατάσταση*
* ***εξασφάλιση ευτυχίας, η οποία δε βρίσκεται μόνο στην απόλαυση υλικών αγαθών****. Μία τέτοια ηδονοθηριστική αντίληψη υποβαθμίζει τον άνθρωπο. Ευτυχισμένος είναι και αυτός που δοκιμάζει τη συγκίνηση που χαρίζει ο φωτισμός του νου και η κατάκτηση της αλήθειας*
* ***μας φέρνει σε επαφή με την πολιτιστική, πνευματική μας κληρονομιά, σφυρηλατώντας έτσι την εθνική συνείδηση****. Γίνεται όπλο της εθνικής αναγέννησης και ανεξαρτησίας. Διατηρεί στις μνήμες την ψυχική ιδιοσυγκρασία και ταυτότητα ενός λαού.*
* ***προσφέρει τη δυνατότητα για γνωριμία με άλλους λαούς και πολιτισμούς****. Ο άνθρωπος δέχεται και την προσφορά των άλλων στο οικοδόμημα του πολιτισμού. Αποκτά έτσι οικουμενική συνείδηση και γίνεται σταυροφόρος της συναδέλφωσης και ειρήνης*
* ***ανεβάζει την ποιοτική στάθμη του πολιτισμού****. Μεταμορφώνει τον άνθρωπο σε πνευματική ύπαρξη. Του καλλιεργεί το θρησκευτικό συναίσθημα, οξύνει το νου, ευαισθητοποιεί την καρδιά. Απαλλάσσει από προκαταλήψεις, δεισιδαιμονίες. Αναπτύσσει συναίσθημα ατομικής και συλλογικής ευθύνης*

***ΠΑΡΑΓΟΝΤΕΣ ΠΟΥ ΠΑΡΕΜΒΑΙΝΟΥΝ ΣΤΟ ΕΡΓΟ ΤΗΣ ΠΑΙΔΕΙΑΣ***

***ΦΟΡΕΙΣ ΠΑΙΔΕΙΑΣ***

* ***Οικογένεια:*** *αποτελεί το βασικό κύτταρο της οργανωμένης κοινωνίας και το πιο φυσικό κέντρο αγωγής. Δίνει πέρα από την ύπαρξη, τις δυνατότητες , τις βάσεις για τη σωματική & ψυχοπνευματική ανάπτυξη του ανθρώπου και ετοιμάζει το δρόμο για την πολιτεία. Όμως στις μέρες μας ο θεσμός διέρχεται κρίση. Διάσταση απόψεων σε μικρούς & μεγάλους, τεχνητά υποκατάστατα των γονέων. Αποτυχία , λοιπόν στο εκπαιδευτικό της έργο*
* ***Κοινωνία:*** *ενώ από τη μια διδάσκει το σεβασμό , την αξιοπρέπεια, την ευθύτητα, την τιμιότητα, την ευγενική άμιλλα, στην πράξη αποδεικνύεται ψυχρή, άπληστη, κερδοσκοπική, ανταγωνιστική. Ζητά άτομα με εξειδικευμένες γνώσεις και αδιαφορεί για την ολόπλευρη καλλιέργεια*
* ***Μ.Μ.Ε.:*** *οδηγούν στην πνευματική αλλοτρίωση, προάγουν μορφές βίας και εγκληματικότητας, τον υλιστικό ευδαιμονισμό, την ξενομανία, κωδικοποιούν την πλούσια ελληνική γλώσσα. Έτσι δε συντελούν στην ψυχοπνευματική ανάπτυξη και ολοκλήρωση των ανθρώπων*

***ΠΡΟΒΛΗΜΑΤΑ ΤΟΥ ΣΥΓΧΡΟΝΟΥ ΣΧΟΛΕΙΟΥ***

* ***Έλλειψη επικοινωνίας, μεταξύ εκπαιδευτικών & μαθητών. Αυταρχικότητα. Όχι γόνιμος διάλογος, αλλά αδιαφορία***
* ***άγχος στους μαθητές, λόγω των υπερβολικών απαιτήσεων & του αμείλικτου ανταγωνισμού και της βαθμοθηρίας***
* ***το σύστημα αξιολόγησης με τις συνεχείς εξετάσεις, ευνοεί την αποστήθιση και όχι την κριτική σκέψη , τον ανταγωνισμό και τη βαθμοθηρία, ενώ παράλληλα προκαλεί συνεχές άγχος στους μαθητές***
* ***ανισότητα σπουδαστικών ευκαιριών στα παιδιά της επαρχίας και των αδύνατων οικονομικών τάξεων***
* ***αναχρονιστικές μέθοδοι διδασκαλίας και αντιπαιδαγωγικές . Όχι ανάπτυξη κριτικής ικανότητας***
* ***πνευματική μονομέρεια και όχι καθολική παιδεία. Βλέπουμε το σχολείο ως μέσο που θα οδηγήσει στο πανεπιστήμιο. Όχι δημιουργία ολοκληρωμένων προσωπικοτήτων***
* ***έλλειψη καταρτισμένου διδακτικού προσωπικού***
* ***το κτιριακό. Εξοπλισμός σε βιβλιοθήκες, εργαστήρια, εποπτικά μέσα, αθλητικούς και πολιτιστικούς χώρους***
* ***έλλειψη μακροχρόνιων προγραμματισμών που θα βρίσκονται σε συνάρτηση με την ελληνική, οικονομική, κοινωνική, πνευματική πραγματικότητα***
* ***σύγχυση των μέσων και των σκοπών***

*Επιτακτικό το αίτημα για ανθρωπιστικές σπουδές & ηθικές αξίες. Πρέπει να βρούμε τις πατροπαράδοτες αξίες που θα συντελέσουν να αποκτήσουμε ανθρωπινότερο περιεχόμενο στη ζωή μας και να φτιάξουμε τις προϋποθέσεις για μια ευτυχισμένη και γνήσια ζωή*

***ΠΡΟΤΑΣΕΙΣ***

* ***εκσυγχρονισμός του εκπαιδευτικού συστήματος***
* ***παροχή ίσων ευκαιριών***
* ***βελτίωση υλικοτεχνικής υποδομής***
* ***στόχος: διαμόρφωση ολοκληρωμένων προσωπικοτήτων με υγιή δημοκρατική συνείδηση, πίστη σε αξίες & ιδανικά, ανάδειξη κλίσεων…***